b'\n_START_ARTICLE_\nVesa K\xc3\xa4m\xc3\xa4ri\n_START_PARAGRAPH_\nVesa Ilkka K\xc3\xa4m\xc3\xa4ri (s. 1943) on suomalainen upseeri ja kenraaliluutnantti evp._NEWLINE_H\xc3\xa4n valmistui Kadettikoulusta vuonna 1967 ja h\xc3\xa4n suoritti Sotakorkeakoulun vuonna 1977._NEWLINE_Vesa K\xc3\xa4m\xc3\xa4ri on toiselta koulutukseltaan diplomi-insin\xc3\xb6\xc3\xb6ri (1987).\n_START_SECTION_\nUra\n_START_PARAGRAPH_\nK\xc3\xa4m\xc3\xa4ri on toiminut urallaan muun muassa opetusupseerina Porin Prikaatissa vuosina 1967\xe2\x80\x931968 ja toimistop\xc3\xa4\xc3\xa4llikk\xc3\xb6n\xc3\xa4 P\xc3\xa4\xc3\xa4esikunnassa._NEWLINE_1990-luvulla K\xc3\xa4m\xc3\xa4ri oli everstin\xc3\xa4 Puolustusvoimien Tutkimuskeskuksen johtajana 1990\xe2\x80\x931992 ja Puolustusvoimien materiaalilaitoksen johdossa 1993\xe2\x80\x931994. H\xc3\xa4n toimi my\xc3\xb6s Puolustusvoimien valmiusp\xc3\xa4\xc3\xa4llikk\xc3\xb6n\xc3\xa4 ja P\xc3\xa4\xc3\xa4esikunnan sotavarustep\xc3\xa4\xc3\xa4llikk\xc3\xb6n\xc3\xa4 vuodesta 1996 l\xc3\xa4htien._NEWLINE_My\xc3\xb6hemmin K\xc3\xa4m\xc3\xa4ri toimi It\xc3\xa4isen maanpuolustusalueen komentajana vuosina 2000\xe2\x80\x932003._NEWLINE_K\xc3\xa4m\xc3\xa4ri ylennettiin kenraalikuntaan vuonna 1994. Nyky\xc3\xa4\xc3\xa4n h\xc3\xa4n on reserviss\xc3\xa4.'